cyanic-selkie/wikianc huggingface dataset:
აბული (ახალქალაქის მუნიციპალიტეტი)
არქეოლოგიური ძეგლები
ენათმეცნიერთა აზრით, სოფლისა და მთების ამ სახელწოდებაში შეიძლება გამოიყოს სპარსული სიტყვა „აბ“, რაც წყალს ნიშნავს, აბული კი წყლიან ადგილს.
სქოლიო
კატეგორია:ახალქალაქის მუნიციპალიტეტის სოფლები
მაქსიმე II
მაქსიმე II (გვარად აბაშიძე; გ. 30 მაისი, 1795, კიევი) — დასავლეთ საქართველოს კათოლიკოს-პატრიარქი 1776–1795 წლებში, ქუთათელი ეპისკოპოსი მიტროპოლიტის ხარისხით 1759–1781 წლებში. 1770-მდე რეზიდენცია ჰქონდა მაღლაკში, სადაც ააგო მცირე ეკლესია და გადმოასვენა ღვთისმშობლის ხატი. ენერგიულად იბრძოდა ტყვეებით მოვაჭრე თავადთა წინააღმდეგ, ზოგიერთს უკანვე გამოასყიდვინა ოსმალებისათვის მიყიდული ქართველები. 1777 წელს გურიისა და ოდიშის მთავრებს დააბრუნებინა მითვისებული საეკლესიო მამულები, აღადგინა საეპისკოპოსოები, აღკვეთა საკათოლიკოსო მამულების გაცემა მეფის მოურავებსა და მოხელეებზე. 1781 წელს სოლომონ I-თან უთანხმოების გამო მაქსიმე II აღმოსავლეთ საქართველოში გადავიდა, საიდანაც დაბრუნდა 1784 წელს, სოლომონ I-ის გარდაცვალების შემდეგ. 1768–1769 წლებში მაქსიმე II სოლომონ I-ის ელჩი იყო რუსეთის სამეფო კარზე, 1784-1786 წლებში კი - დავით II-ისა (ზურაბ წერეთელთან და დავით კვინიხიძესთან ერთად). პეტერბურგიდან უკან დაბრუნებული მაქსიმე II ასტრახანში დარჩა საცხოვრებლად. 1792 წლის შემდეგ კიევს გაემგზავრა, სადაც გარდაიცვალა. დასაფლავებულია კიევ-პეჩორის ლავრაში.
ლიტერატურა
კატეგორია:დასავლეთ საქართველოს კათოლიკოსები კატეგორია:გარდაცვლილი  30 მაისი კატეგორია:გარდაცვლილი 1795
ჯუზეპე ფავალი
ჯუზეპე ფავალი (Giuseppe Favalli; დ. 8 იანვარი, 1972, ორძინუოვი, იტალია) — იტალიელი ყოფილი ფეხბურთელი, რომელიც თამაშობდა ნახევარმცველის პოზიციაზე.
კარიერა დაიწყო 1988 წელს „კრემონეზეში“, სადაც 94 თამაში ჩაატარა და 3 გოლიც გაიტანა. 1992-2004 წლებში ასპარეზობდა რომაულ გუნდ „ლაციოში“. 2004-2006 წლებში თამაშობდა „ინტერში“, სადაც 49 თამაში ჩაატარა და არც ერთი გოლი არ გაუტანია. 2006 წელს გადავიდა მეორე მილანურ გრანდში, „მილანში“. ჯუზეპემ მილანში 67 თამაში ჩაატარა და 2 გოლი გაიტანა. აქვე დაასრულა კარიერა 2010 წელს.
სქოლიო
კატეგორია:დაბადებული 8 იანვარი კატეგორია:დაბადებული 1972 კატეგორია:მილანის ფეხბურთელები კატეგორია:იტალიის ნაკრების ფეხბურთელები კატეგორია:ლაციოს ფეხბურთელები კატეგორია:იტალიელი ფეხბურთელები კატეგორია:კრემონეზეს ფეხბურთელები კატეგორია:სერია A-ს ფეხბურთელები კატეგორია:სერია B-ს ფეხბურთელები კატეგორია:2004 წლის ევროპის საფეხბურთო ჩემპიონატის ფეხბურთელები
კიჩხულდაში
კიჩხულდაში — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ნაკრის თემში (სოფლები: ანილი, თავრალი, კვიცანი, კიჩხულდაში, ლაშხრაში, ლაწომბა, ლენკვაში, ნაკრა, ცალერი, ხერხვაში).
დემოგრაფია
2014 წლის აღწერის მონაცემებით სოფელში ცხოვრობს 6 ადამიანი.
სქოლიო
კატეგორია:მესტიის მუნიციპალიტეტის სოფლები
ფერნანდო ტორესი
ფერნანდო ხოსე ტორეს სანსი (Fernando José Torres Sanz; დ. 20 მარტი, 1984, ფუენლაბრადა, ესპანეთი), მეტსახელად „ელ ნინიო“ (El Niño - ბიჭუნა) — ესპანელი ფეხბურთელი, მადრიდის „ატლეტიკოს“ თავდამსხმელი.
საკლუბო კარიერა
ფერნანდო ფუენდალაბარდაში (მადრიდის გარეუბანში) დაიბადა. მას ფეხბურთი ბავშვობიდანვე უყვარდა და უკვე 5 წლის ასაკში თამაშობდა Parque 84 ში მეკარედ.მაგრამ შემფეგ მიხვდა რომ მისი ადგილი მინდორზე თავმდამსხმელის პოზიცია იყო.ტორესმა 11 წლის ასაკში Rayo 13 ის მაისურით 55 გოლი გაიტანა სეზონში.მისი ოჯახი არაფრით გამოირჩეოდა.მამა ხოსე მუშაობდა ამიტომაც ფეხბურთის ვარჯიშებზე ყოველთვის დედა ფლორი დაჰყვებოდა.მის პაპას კი სახელი ჰქონდა განთქმული ატლეტიკო მადრიდის დიდი გულშემატკივრობით.
ტორესმა თავისი კარიერა დაიწყო ატლეტიკოში, მან 174 ესპანეთის პრიმერას თამასში 75 გოლის გატანა შეძლო. 2007 წლიდან იგი ინგლისური გრანდის, ლივერპულის წევრია. მან ლივერპულში რობი ფოლვერის რეკორდიც კი გააუმჯობესა(1995–96)და ერთ სეზონში 20 ზე მეტი გოლის გატანა შეძლო. ასევე რეკორდი დაამყარა როდესაც 50-ე  გოლი გაიტანა 2009 წლის დეკემბერში ,ასტონ ვილიას კარში.
2011 წელს ტორესი იყიდა „ჩელსიმ", რომელმაც მასში 50 მილიონი ფუნტი გადაიხადა. ამ მაჩვენებლით ტორესი ყველაზე ძვირადღირებული ესპანელი ფეხბურთელია.
სანაკრებო კარიერა
მისი დებიუტი ესპანეთის ეროვნულ ნაკრებში 2003 წელს პორტუგალიის წინააღმდეგ გამართულ მატჩში შედგა. ტორესი 2004 წლიდან მონაწილეობს დიდ საფეხბურთო ტურნირებში: ევრო 2004, 2006 წლის მუნდიალი, ევრო 2008, 2010 წლის მუნდიალი და ევრო 2012. არ გაუტანია 2004 წელს, მაგრამ 2006 წელს სამი გოლი გაიტანა, 2008 წელს კი სწორედ მან გაიტანა ერთადერთი გოლი ევროპის ჩემპიონატის ფინალში გერმანიის წინააღმდეგ. 2010 წელს იგი ესპანეთის ეროვნულ ნაკრებთამ ერთად გახდა მსოფლიო ჩემპიონი, თუმცა ამ ტურნირზე გოლის გატანა ვერ მოახერხა. 2012 წელს ის კვლავ ევროპის ჩემპიონი გახდა ნაკრებთან ერთად. თავად ტორესი კი ჩემპიონატის საუკეთესო ბომბარდირი გახდა 3 გატანილი გოლით.
პირადი ცხოვრება
ტორესი დაქორწინებულია ოლალია დომიგესზე, მათ ურთიერთობა ჰქონდათ 2001 წლიდან მოყოლებული, 2009 წლის თებერვალში ისინი დაქორწინდნენ, ხოლო ამავე წლის 8 ივლისი მათ La Rosaleda-ს საავადმყოფოში რომელიც სანტიაგო-დე-კომპოსტელაში მდებარეობს,შეეძინათ გოგონა,სახელად ნორა.
ტორესის წარწერიანი მაისური ყველაზე პოპულარული იყო ინგლისში 2009/2010 წლებში.
რესურსები ინტერნეტში
კატეგორია:დაბადებული 1984 კატეგორია:ესპანელი ფეხბურთელები კატეგორია:ატლეტიკო მადრიდის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ლივერპულის ფეხბურთელები კატეგორია:პრემიერ ლიგის ფეხბურთელები კატეგორია:ჩელსის ფეხბურთელები კატეგორია:მილანის ფეხბურთელები კატეგორია:მსოფლიო ჩემპიონები ფეხბურთში კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2013 წლის ფიფა-ს კონფედერაციის თასის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:დაბადებული 20 მარტი
ავქსენტი მეგრელიძე
ავქსენტი მეგრელიძე (დ. 1 იანვარი, 1877, ხრიალეთი — გ. 12 დეკემბერი, 1953, თბილისი) — ქართველი ლოტბარი, ხალხური სიმღერების შემსრულებელი, ხელოვნების დამსახურებული მოღვაწე (1946).
ბიოგრაფია
სოფლის დაწყებითი სკოლის დასრულების შემდეგ 1885 წელს შეიყვანეს ოზურგეთის სასულიერო სასწავლებელში, ხოლო შემდეგ კი ქუთაისის სასულიერო სემინარიაში შეიყვანეს. სწავლისას ავქსენტი მუსიკისადმი დიდ მიდრეკილებას იჩენდა, გარდა იმისა, რომ გუნდში მღეროდა, ეცნობოდა კიდეც სანოტო ანბანს. მალე იმდენად გაიწაფა, რომ ცნობილმა ლოტბარმა კორნელი მაღრაძემ თავის თანაშემწედ დანიშნა.
1893 წელს ის სემინარიიდან გარიცხეს რევოლუციურ გამოსვლებში მონაწილეობის გამო. 20 წლის ავქსენტი მეგრელიძემ მუშაობა დაიწყო ოზურგეთის სასულიერო სასწავლებელში, სადაც სხვა საგნებთან ერთად სიმღერა-გალობას ასწავლიდა. პარალელურად იგი ქალაქის პირველდაწყებით სკოლაში და ქალთა პროგიმნაზიაში მოღვაწეობდა. 1897-1898 წლებში ხელმძრვანელობდა ქუთაისის სასულიერო სემინარიის გუნდს. 1900 წელს ცოლად მოიყვანა ფემინისტი და რევოლუციონერი ლიდია მამულაიშვილი. 1900-1918 წლებში წლიდან ავქსენტი მეგრელიძე ფოთში მოღვაწეობდა. ის საეკლესიო გუნდს ლოტბარობდა და თან პედაგოგიურ მუშაობას ეწეოდა. მან ფოთში ჩამოაყალიბა ქართული სიმღერისა და ცეკვის ანსამბლი. იგი მრავალი წლის მანძილზე უანგაროდ ხელმძღვანელობდა ანსამბლს, რომელიც დიდი პოპულარობით სარგებლობდა მთელ საქართველოში. 1906 წელს მეუღლესთან ერთად ხრიალეთში მალავდა ფოთის რსდმპ კომიტეტის არალეგალურ სტამბას. 1913 წლის ნოემბერში ანსამბლმა აქტიური მონაწილეობა მიიღო დიდი მსახიობის ლადო ალექსი-მესხიშვილის პატივსაცემად ფოთში გამართულ იუბილეზე. 1917 წელს ფოთში მცხოვრებ საზოგადო მოღვაწეთა ინიციატივით ჩამოყალიბდა მომღერალთა ოცდაათ კაციანი გუნდი, რომელსაც სათავეში ავქსენტი მეგრელიძე ჩაუდგა. ავქსენტი ინტერესდება ხალხური საკრავებით. მას დიდი დამსახურება მიუძღვის ქართული ხალხური საკრავების მოძიების, შესწავლისა და განვითარების საქმეში.
როდრიგესი (რისალი)
როდრიგესი პროვინციის უკიდურეს ჩრდილოეთ ნაწილში მდებარეობს, სიერა-მადრეს მთიანეთის ფერდობებზე. ფართობის მიხედვით, როდრიგესი პროვინციის უდიდესი მუნიციპალიტეტია. მუნიციპალიტეტის ტერიტორიაზე მდებარეობს მონტალბანის კანიონი, რომელიც პამიტინანის დაცული ლანდშაფტის ნაწილია.
მუნიციპალიტეტის სამხრეთით სან-მატეო და ანტიპოლო მდებარეობს, ჩრდილოეთიდან ― ნორსაგარაი და სან-ხოსე-დელ-მონტე, დასავლეთით ― კესონ-სიტი, ხოლო აღმოსავლეთით ― გენერალ-ნაკარი. როდრიგესი ფილიპინების ერთ-ერთი ყველაზე მდიდარი მუნიციპალიტეტია. 2016 წელს მუნიციპალიტეტის შემოსავალი 691 მილიონი ფილიპინურ პესოს გაუტოლდა.
ავქსენტი მეგრელიძე
ბიოგრაფია
1927 წელს მან სუფსაში შექმნა მეჩონგურე ქალთა ანსამბლი, რომელმაც 1929 წელს მეორე რესპუბლიკურ ოლიმპიადაზე მიიღო მონაწილეობა. 1933 წელს გადავიდა თბილისში, სადაც ასეთივე ანსამბლი შექმნა. მასში ოცამდე ქალი იყო გაერთიანებული, რომელიც ასრულებდნენ მეგრელიძის მიერ დამუშავებულ ხალხურ სიმღერებს. მეჩონგურე ქალთა ანსამბლი, რომელსაც ავქსენტი მეგრელიძე ხელმძღვანელობდა მთელი შემადგენლობით შეუერთდა დასავლეთ საქართველოს ეთნოგრაფიულ გუნდს, რომელიც ემზადებოდა საქართველოს ლიტერატურისა და ხელოვნების დეკადაში მონაწილეობის მისაღებად. 1936 წელს მოსკოვში გამართულ ქართული ხელოვნების დეკადაზე კირილე პაჭკორიასთან ერთად ხელმძღვანელობდა დასავლეთ საქართველოს ანსამბლს. 1940-1946 წლებში ავქსენტი მეგრელიძე იყო სიმღერისა და ცეკვის სახელმწიფო ანსამბლის ინსტრუმენტული ჯგუფის ხელმძღვანელი. ავქსენტი მეგრელიძე უკანასკნელი ათი წლის განმავლობაში ხელმძღვანელობდა საქართველოს რადოიკომიტეტთან არსებულ ქართულ ხალხურ გუნდს.
1946 წელს ქართულ ფოლკლორისტიკაში შეტანილი წვლილისათვის ავქსენტი მეგრელიძეს საქართველოს ხელოვნების დამსახურებული მოღვაწის წოდება მიენიჭა. დაჯილდოებულია „საპატიო ნიშნის“ ორდენით.
როდრიგესი (რისალი)
ეტიმოლოგია
მუნიციპალიტეტის ყოფილი ოფიციალური სახელი მონტალბანი ესპანური სიტყვიდან Monte (მთა) წარმოდგება და ქალაქის ირგვლივ მდებარე ბორცვებსა და მთებზე მიუთითებს. 1982 წელს ფილიპინების ყოფილმა პარლამენტმა მუნიციპალიტეტს ოფიციალურად უწოდა როდრიგესი, ეულოხიო როდრიგესის საპატივცემულოდ.
ავქსენტი მეგრელიძე
ბიოგრაფია
1953 წელს იგი გარდაიცვალა, დაკრძალულია თბილისში, ვაკის სასაფლაოზე. აქვსენტი მეგრელიძის მიერ ჩამოყალიბებულ სიმღერისა და ცეკვის ანსამბლს ორი ათეული წლის მანძილზე ჩინებულად ხელმძღვანელობდა ხელოვნების დამსახურებული მოღვაწე, ლოტბარი მიხეილ ხავთასი. ანსამბლში წლების განმავლობაში მოღვაწეობდა ცნობილი ქართველი მომღერალი ძუკუ ლოლუა. აქ მღეროდნენ ქართული სიმღერის ოსტატები: ვ. გუგუშვილი, ძმები ქოიავები, გ. აბრალავა, რ. მიმინოშვილი და სხვები.
სქოლიო
კატეგორია:ქართველი ლოტბარები კატეგორია:დაბადებული 1877 კატეგორია:დაბადებული 1 იანვარი კატეგორია:გარდაცვლილი 1953 კატეგორია:გარდაცვლილი 12 დეკემბერი კატეგორია:ოზურგეთის მუნიციპალიტეტში დაბადებულები ავქსენტი
როდრიგესი (რისალი)
ისტორია
მონტალბანის მუნიციპალიტეტი 1871 წლის 30 ივნისს დაარსდა. ფილიპინების კომისიის №137 აქტის საფუძველზე, 1901 წლის 11 ივნისს მუნიციპალიტეტი ახლადშექმნილ რისალის პროვინციას შეუერთდა. 1903 წლის 12 ოქტომბერს ფილიპინების კომისის №942 აქტის საფუძველზე მონტალბანი სან-მატეოსთან გაერთიანდა. 1908 წლის 29 თებერვალს, №20 აღმასრულებელი ბრძანების საფუძველზე მონტალბანი დამოუკიდებელ მუნიციპალიტეტად გამოცხადდა.
1982 წელს ქალაქს ოფიციალურად ეწოდა როდრიგესი, ფილიპინების სენატის ყოფილი პრეზიდენტის, ეულოხიო როდრიგესის საპატივცემულოდ.
2019 წლის 3 ივლისს, რისალის მეორე საკანონმდებლო რაიონის წარმომადგენლმა, ხუან ფიდელ ნოგრალესმა მუნიციპალიტეტის ყოფილი სახელის, მონტალბანის, აღდგენას დაუჭირა მხარი. ინიციატივა მუნიციპალიტეტის მოსახლეობის თხოვნების საფუძველზე შეიმუშავეს.
2019 წლიდან მუნიციპალურმა მთავრობამ ქალაქის მონტალბანად მოხსენიება დაიწყო. მუნიციპალიტეტის ოფიციალურ საბუთებში, ოფიციალურ სახელწოდებებსა და კორესპონდენციებში სახელწოდება როდრიგესი აღარ გამოიყენებოდა. მუნიციპალური მთავრობა მუნიციპალურ ბეჭედს იყენებდა, რომელზეც როდრიგესის ნაცვლად „მონტალბანი“ ეწერა. 2020 წლის თებერვალში ახალი მუნიციპალური ბეჭედი შეიქმნა, რომელზეც 1871 წელია აღნიშნული, როგორც მუნიციპალიტეტის დაარსების თარიღი და ამავე წლის 17 აპრილს მუნიციპალიტეტის დაარსებიდან (Araw ng Montalban) 149 წლისთავის აღსანიშნავი იუბილე გაიმართა. მანამდე, 2019 წლის აპრილში, როდესაც მუნიციპალიტეტის დაარსების თარიღად 1909 წელს მიიჩნევდნენ, როდრიგესის დაარსებიდან 110 წლისთავი აღნიშნეს.
გეოგრაფია
როდრიგესი მთიანი მუნიციპალიტეტია. მთებსა და ფერდობებს მთლიანი ტერიტორიის 27% უკავია. ქალაქის უმაღლესი წერტილი ზღვის დონიდან 1469 მეტრის სიმაღლეზე მდებარეობს.
რისალის პროვინციის ფართობი 1 175.8 კმ²-ია. როდრიგესს მთელი პროვინციის ფართობის 26.6% უკავია.
მუნიციპალიტეტი 11 ბარანგაის (8 ურბანული, 3 სასოფლო-სამეურნეო) მოიცავს. მოსახლეობის რაოდენობით, პირველ ადგილზე სან-ისიდროსა და სან-ხოსეს ბარანგაებია.
ადგილობრივი მმართველობა
მუნიციპალიტეტის აღმასრულებელი ხელისუფლების მეთაური მერია. საკანონმდებლო ორგანოს მუნიციპალური საბჭო (Sangguniang Bayan) წარმოადგენს, რომელსაც ვიცე-მერი ხელმძღვანელობს, რომელიც მერის დროებითი ვაკანსიის დროს აღმასრულებელი ხელისუფლების მეთაურის უფლებამოსილებასაც ასრულებს. 2021 წლისთვის მუნიციპალიტეტის მერი დენის ლ. ერნანდესია, ხოლო ვიცე-მერი ― ანესიტო ხ. ლირასანი. ფილიპინების წარმომადგენელთა პალატაში მუნიციპალიტეტის წარმომადგენელია ხუან ფიდელ ფელიფე ფ. ნოგრალესი.
ტურიზმი
როდრიგესის ცნობილი ტურისტული ღირსშესანიშნაობებია: პამიტინანის დაცული ლანდშაფტი. ფილიპინების დაცული ტერიტორია, რომელიც მდინარე მარიკინას მიერ შექმნილ მონტალბანის კანიონს მოიცავს; ვავას კაშხალი ― გრავიტაციული კაშხალი მდინარე მარიკინაზე; პურაის ჩანჩქერი, როდრიგესის სასახლე, პამიტინანის, ბინაკაიანის, სიპიტ-ულანგის მთები და ავილონის ზოოპარკი.
სქოლიო
კატეგორია:როდრიგესი (რისალი) კატეგორია:რისალის მუნიციპალიტეტები კატეგორია:1909 წელს დაარსებულები ფილიპინებში კატეგორია:1909 წელს დაარსებული დასახლებული ადგილები
ევროპის X გუნდური ჩემპიონატი ჭადრაკში ვაჟთა შორის
20 - 30 ნოემბერი 1992 დებრეცენი უნგრეთი.
ესტონეთის ბანკი
ესტონეთის ბანკი (Eesti Pank, Bank of Estonia) — ესტონეთის ცენტრალური ბანკი, ქვეყნის ორდონიანი საბანკო სისტემის ზემო დონე. არის ცენტრალური ბანკების ევროპული სისტემის წევრი. 2010 წლამდე ბანკი გასცემდა ესტონეთის ძველ ფულის ერთეულს კრონს.
ევროპის X გუნდური ჩემპიონატი ჭადრაკში ვაჟთა შორის
დებრეცენში სსრ კავშირის ნაცვლად ყოფილი მოკავშირე რესპუბლიკათა ნაკრებები გამოდიოდნენ. ამან და დაფების რაოდენობის ოთხამდე შემცირებამ კონკურენცია გაზარდა, თუმცა რუსებმა მეტოქეებს შანსი არ დაუტოვეს და დამსახურებულად მოიგეს ჩემპიონატი. საბჭოთა საჭადრაკო სკოლის სიძლიერეზე მეტყველებდა ის ფაქტი, რომ სამეულში რუსეთის გარდა უკრაინაც შევიდა, ხოლო პირველ ათეულში კიდევ ორნი, ლიტვა და საქართველო მოხვდნენ. ურიგოდ არც ყოფილი იუგოსლავიელები გამოვიდნენ. ხორვატები და ბოსნიელები ათეულში მოხვდნენ. სერბებმა პირველი ტური ჩეხებს 3-1 მოუგეს, მერე კი გაეროს გადაწყვეტილებით ტურნირიდან მოხსნეს.
ესტონეთის ბანკი
ისტორია
ესტონეთის ბანკი თავის დაბადებას 1919 წლიდან ითვლის, როდეას დროებითმა მთავრობამ დაამტკიცა ბანკის წესდება და ხაზინიდან 10 მილიონი მარკა გადარიცხვა ბანკის ანგარიშზე. პირველი ბანკნოტები 1921 წელს გამოუშვეს.
სქოლიო
კატეგორია:ცენტრალური ბანკები კატეგორია:ესტონეთის ეკონომიკა
ევროპის X გუნდური ჩემპიონატი ჭადრაკში ვაჟთა შორის
ტექნიკური შედეგები 11.🇭🇺, 12.🇧🇬, 13.🇮🇸, 14., 15.🇪🇸, 🇭🇺 -2, 16.🇬🇷, 17.🇲🇩, 18.🇳🇱, 19.🇦🇲, 20., 21.🇳🇴, 22.🇦🇹, 23.🇵🇱, 24.🇧🇾,  🇭🇺-3,  25., 26.🇱🇻, 27.🇫🇷, 28., 29., 30.🇧🇪,  31.🇫🇮, 32.🇮🇹, 33.🇨🇭, 34.🇪🇪, 35., 36.🇮🇪, 37.🏴󠁧󠁢󠁷󠁬󠁳󠁿, 38.🇱🇺.
საუკეთესო პერფორმანსი ვლადიმირ კრამნიკი 🇷🇺 - 2863
დაფებზე საუკეთესონი
! style="background: #ddffdd;"|დაფა ! s! style="background: #ddffdd;"|მოჭადრაკე ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
კატეგორია:ევროპის გუნდური ჩემპიონატი ჭადრაკში ვაჟთა შორის
თომას-ოპუსი
სქოლიო
კატეგორია:სამხრეთ ლეიტეს მუნიციპალიტეტები
როსტომ-ფაშა
როსტომი (ჯაყელი) ( გ. 1658), ახალციხის ფაშა (1647-1658). მისი დროიდან იწყება მესხეთის ფეოდალთა მასობრივი გამაჰმადიანება. ვინც მაჰმადიანობას არ იღებდა, მესხეთიდან იყრებოდა და საქართველოს სხვა კუთხეს აფარებდა თავს. უქმდებოდა ქართული ეკლესია-მონასტრები, ეცემოდა მხარის შემოქმედებითი და კულტურული ცხოვრების დონე. როსტომი ხელს უწყობდა ქართულ სოციალურ-პოლიტიკური სისტემის თურქულით შეცვლას, დასავლეთ საქართველოს სამეფო-სამთავროებს შორის მტრობის გაღვივებას.
ლიტერატურა
კატეგორია:ახალციხის ფაშები კატეგორია:გარდაცვლილი 1658 კატეგორია:ჯაყელები
როგორ გავხდი იდიოტი
როგორ გავხდი იდიოტი (Comment je suis devenu stupide) — თანამედროვე ფრანგი მწერლის მარტენ პაჟის 2001 წლის რომანი. წიგნს მოპოვებული აქვს ევრორეგიონის სკოლის პრემია და ბელგიის, ჰოლანდიისა და გერმანიის სტუდენტების ჯილდო.
შინაარსი
ახალგაზრდა კაცი, ანტუანი, დარწმუნებულია, რომ ავადაა და მისი ავადმყოფობის მიზეზი ჭკუაა, მაგრამ ამის გამო არავინ აღიარებს ავადმყოფად და არავინ თანაუგრძნობს, არადა ანტუანი იტანჯება და ამ ტანჯვას რომ ბოლო მოუღოს, რას აღარ ცდის: ალკოჰოლიკად გადაქცევას, თავის მოკვლას... ყველა მცდელობა უშედეგოდ მთავრდება და იწყება იდიოტად გადაქცევის საინტერესო ცდა. ანტუანი ცდილობს გათავისუფლდეს იმ ტვირთისგან, რომელიც ცხოვრებაში ჭკუის სახით ერგო.
რესურსები ინტერნეტში
კატეგორია:მარტენ პაჟის ნაწარმოებები კატეგორია:2001 წლის რომანები
უარის კულტურა
thumb|right|200px|უარის კულტურის კერამიკული ნიმუში უარის კულტურა — ინკებამდელი ცივილიზაცია პერუში („შუა ჰორიზონტი“). გავრცელებული იყო თანამედროვე პერუს ტერიტორიაზე და მოიცავდა წყნარი ოკეანის სანაპიროსა და ცენტრალურ ანდებს. იგი გავრცელებული იყო ძვ. წ. 500 — ახ. წ. 900 წწ–ში. კულტურისათვის დამახასიათებელი ძეგლები აღმოჩენილია ქალაქების კინუასა და ჩიკლაიოს მახლობლად. კულტურის უმნიშვნელოვანესი ძეგლია ტორო-მუერტოს პეტროგლიფები. მთავარი ქალაქი იყო უარი, რომელიც მდებარეობდა დღევანდელი ქალაქი აიაკუჩოს მახლობლად.
ნატალია ნეგოდა
ნატალია ნეგოდა (Негода, Наталья Игоревна; დ. 12 ნოემბერი 1963, მოსკოვი) — საბჭოთა და ამერიკელი კინოსა და თეატრის მსახიობი. ყველაზე მეტად პოპულარობა მოუტანა ფილმმა „პატარა ვერა“.
ბიოგრაფია
ნატალია ნეგოდა დაიბადა 1963 წლის 12 ნოემბერს, მოსკოვში, რეჟისორ თამარა პავლიუჩენკოს ოჯახში. 1986 წელს დაამთავრა მოსკოვის სამხატვრო თეატრი. 1986-1988 წლებში მუშაობდა მოსკოვის ახალგაზრდულ თეატრში. 1987 წელს შედგა მისი დებიუტი ფილმში „ხვალ ომი იქნება“. 1988 წელს გამოვიდა საბჭოთა ფილმი „პატარა ვერა“, რომლის შემდეგ ნატალია ნეგოდა გახდა სექს-სიმბოლო. 1980-იანი წლების ბოლოს მონაწილეობა მიიღო ამერიკული ჟურნალის — „Playboy“-ის ფოტოსესიაში. 1990-იანი წლების დასაწყისში ნეგოდა აშშ-ში გაემგზავრა, იქ ცოლად გაჰყვა რუს ემიგრანტს. აშშ-ში ცხოვრებისას მონაწილეობა მიიღო რამდენიმე ფილმში. ამჟამად მოსკოვში ცხოვრობს. 2009 წელს ითამაშა ფილმში „დაირა, დოლი“.
რესურსები ინტერნეტში
კატეგორია:რუსი მსახიობები კატეგორია:ამერიკელი მსახიობები კატეგორია:დაბადებული 1963 კატეგორია:დაბადებული 12 ნოემბერი
ბეჭდების მბრძანებელი (მრავალმნიშვნელოვანი)
ბეჭდების მბრძანებელი არის ჯ. რ. რ. ტოლკინის ეპიკური ფენტეზის ჟანრის რომანი. მისი სახელწოდება აღნიშნავს საურონს, მთავარ უარყოფით პერსონაჟს.
ბეჭდების მბრძანებელი აგრეთვე შეიძლება ნიშნავდეს:
ბრონქსის ზოოპარკი
ზოოპარკმა დამთვალიერებლებისთვის კარები 1899 წლის 8 ნოემბერს გახსნა და ამ დროისთვის აქ 843 ცხოველი და 22 ექსპოზიცია იყო. ჰეინს და ლაფარგმა შექმნეს მთავარი შენობების სერიის პროექტები ბოზ-არტის სტილში, რომლებიც ზღვის ლომების აუზის ირგვლივაა განლაგებული. 2006 წლისთვის ბრონქსის ზოოპარკში 4.000-ზე მეტი ცხოველი ბინადრობს, მათ დიდ ნაწილს ბუნებაში გადაშენება ემუქრება.
სქოლიო
კატეგორია:ნიუ-იორკი კატეგორია:აშშ-ის ზოოპარკები
ისლამ რზაევი
ბიოგრაფია
ისლამ თაფდიგ-ოღლუ რზევი დაიბადა 1934 წლის 11 ნოემბერს აზერბაიჯანის ფუზულის რაიონის სოფელ სარდარში. პირველადი განათლების მიღების შემდეგ, ჩააბარა ბაქოში არსებულ ასაფა ზეინალის სახელობის მუსიკალურ ტექნიკუმში. აქ ისლამ რზაევი ეზიარა ჰანენდეს ხელოვნებას საყოველთაოდ ცნობილი ოსტატის, სეიდ შუშინსკის კლასში. ამ პერიოდში მისი როგორც მომღერლის ჩამოყალიბებაში დიდი გავლენა მოახდინეს გამოჩენილმა შემსრულებლებმა ზულფი ადიგეზალოვმა და ჰაგიგათ რზაევამ.
საბოლოოდ ისლამ რზაევმა დაამთავრა აზერბაიჯანის კულტურისა და ხელოვნების სახელმწიფო უნივერსიტეტი. ადრეული ასაკიდან მრავალი წლის განმავლობაში იყო მუსლიმ მაგომაევის სახელობის აზერბაიჯანის სახელმწიფო ფილარმონიის სოლისტი. „მუღამის თეატრის“ ერთ-ერთი შემქმნელი ისლამ რზაევი 1988 წლიდან სიცოცხლის ბოლომდე ამ თეატრშივე მუშაობდა მხატვრული ხელმძღავნელის რანგში.
აზერბაიჯანული მუსიკალური ხელოვნებაში შეტანილი დამსახურებისათვის ისლამ რზაევს მიენიჭა რიგი ჯილდოები, მათ შორის აზერბაიჯანის დამოუკიდებელი რესპუბლიკის მაღალი ჯილდო — ორდენი „შოხრატი“.
კატეგორია:დაბადებული 11 ნოემბერი კატეგორია:დაბადებული 1934 კატეგორია:გარდაცვლილი 26 იანვარი კატეგორია:გარდაცვლილი 2008 კატეგორია:XX საუკუნის მომღერლები კატეგორია:XXI საუკუნის მომღერლები კატეგორია:აზერბაიჯანის დიდების ორდენის კავალრები კატეგორია:აზერბაიჯანელი მომღერლები
კარლოს ბლანკო გალინდო
კარლოს ბლანკო გალინდო (Carlos Blanco Galindo, დ. 12 მარტი, 1882, კოჩაბამბა, ბოლივია — გ. 2 ოქტომბერი, 1946, კოჩაბამბა, ბოლივია) — ბოლივიელი პოლიტიკოსი, ბოლივიის პრეზიდენტი 1930–1931 წლებში. თანამდებობა დაიკავა 1930 წლის 28 ივნისს — დატოვა 1931 წლის 5 მარტს.
იხილეთ აგრეთვე
კატეგორია:ბოლივიის პრეზიდენტები კატეგორია:დაბადებული 12 მარტი კატეგორია:დაბადებული 1882 კატეგორია:გარდაცვლილი 2 ოქტომბერი კატეგორია:გარდაცვლილი 1946
გაღმა ნაპირი
გაღმა ნაპირი — ქართული მხატვრული ფილმი. რეჟისორი - გიორგი ოვაშვილი. გამოვიდა 2009 წელს.
ფილმის შესახებ
12 წლის ბიჭს, რომელიც აფხაზეთიდან დევნილთა თაობას მიეკუთვნება, ცხოვრება მრავალ წინააღმდეგობას უმზადებს. სამოქალაქო ომმა თედოს წაართვა ყველაფერი, რაზეც კი ოდესმე უოცნებია. ფილმი მოგვითხრობს თედოს მცდელობაზე, დაიბრუნოს იმედი და რწმენა საკუთარ თავში.
ჯილდოები
ფილმის პრემიერა გაიმართა ბერლინის საერთაშორისო კ/ფესტივალზე 2009 წლის 7 თებერვალს საკონკურსო პროგრამაში „თაობა“.
2009 წელის განმავლობაში ფილმი ნაჩვენები იყო ოცდაათამდე ქვეყანაში, ორმოცდაათამდე საერთაშორისო კინოფესტივალზე. ფილმი აგრძელებს თავის საფესტივალო და ეკრანულ ცხოვრებას.
რესურსები ინტერნეტში
კატეგორია:2009 წლის ქართული ფილმები კატეგორია:ქართულენოვანი ფილმები კატეგორია:გიორგი ოვაშვილის ფილმები კატეგორია:ფილმები აფხაზეთის ომის შესახებ
გრიგოლ II (ლორთქიფანიძე)
გრიგოლ II (ერისკაცობაში — გრიგოლ ბეჟანის ძე ლორთქიფანიძე) — აფხაზეთის (დასავლეთ საქართველო) კათოლიკოს-პატრიარქი 1696-1742 წლებში. გრიგოლმა აღადგინა საკათოლიკოსოს დაცემული მეურნეობა, დაიბრუნა ოდიშის, გურიის სამთავროებსა და რაჭის საერისთავოში ფეოდალებისაგან მიტაცებული ზოგიერთი საკათოლიკოსო მამული; საკათოლიკოსოს შემოსავლის გაზრდის მიზნით ადრე გაუქმებული ფულადი ბეგრის ნაცვლად შემოიღო სანთლის ბეგარა, ამითვე შეცვალა ნატურალური საკომლო ბეგრის ნაწილიც. მონაწილეობდა იმერეთის სამეფოს პოლიტიკურ ცხოვრებაში,, ეკავა ლეგიტიმისტური პოზიცია. მან პირობა დაადებინა იმერეთისა და ოდიშის თავადებს, რომ თავს არ დაზოგავდნენ თურქთაგან ქუთაისის ციხისა და იმერეთის გასათავისუფლებლად; გრიგოლი იბრძოდა ტყვის სყიდვისა და მაჰმადიანობის გავრცელების წინააღმდეგ, დადიანს მღვდელმსახურების შეწყვეტით დაემუქრა, თუ იგი თავის სამფლობელოში ტყვის სყიდვას არ აკრძალავდა; ცდილობდა აღედგინა, ქრისტიანობა კავკასიის მთიანეთის მოსახლეობაში.
ლიტერატურა
კატეგორია:დასავლეთ საქართველოს კათოლიკოსები გრიგოლ II
დავითი (ნემსაძე)
დავითი (გვარად ნემსაძე) (გ. 1696) — აფხაზეთის (დასავლეთ საქართველოს) კათოლიკოს-პატრიარქი 1673-1696 წლებში.
დავითმა აღადგინა ოდიშის სამთავროში დასავლეთ საქართველოს კათოლიკოს-პატრიარქის უმაღლესი საეკლესიო უფლებები, რომლის ხელყოფა ოდიშის მთავარმა ლევან III დადიანმა სცადა. 1675 წელს დავითმა ლევან III დადიანს კათოლიკოსის საქმეში ჩაურევლობის პირობა დაადებინაა. მისგანვე მიიღო საკათოლიკოსო მამულად ხობი, ხოლო სადგომად და საძვალედ — ხობის ღვთისმშობლის ეკლესია და ორი სასახლე. მისი კათოლიკოსობის პერიოდში აფხაზეთის სამთავროში გაძლიერდა ქრისტიანული მოსახლეობის შევიწროება, საკათოლიკოსო ყმების გაყიდვა. დავითმა აფხაზეთის მთავარს ყვაპუ შარვაშიძეს ფიცის წიგნი დაადებინა, რომ შეწყვეტდა საკათოლიკოსო ყმების შევიწროებას.
ლიტერატურა
კატეგორია:დასავლეთ საქართველოს კათოლიკოსები კატეგორია:შემოქმედელი მღვდელმთავრები კატეგორია:გარდაცვლილი 1696
ბალტაჩევის რაიონი
ბალტაჩევის რაიონი (Балтаc районы; Балтачевский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. სტარობალტაჩევო.
გეოგრაფია
ბალტაჩევის რაიონი მდებარეობს პრიბელსკის დაბლობზე. რაიონის ფართობია 1 598 კმ².
ისტორია
რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.
ადმინისტრაციული დაყოფა
ბალტაჩევის რაიონში არის 79 დასახლებული პუნქტი, რომლებიც ერთიანდებიან 15 სასოფლო დასახლებაში.
სქოლიო
კატეგორია:ბაშკირეთის რაიონები კატეგორია:ბალტაჩევის რაიონი
ადიგენის მუნიციპალიტეტის დროშა
მინი|მარჯვნივ|200 პქ|ადიგენის დროშა ადიგენის მუნიციპალიტეტის დროშა — ადიგენის მუნიციპალიტეტის სიმბოლო გერბთან ერთად. მიღებულია ადიგენის მუნიციპალიტეტის საკრებულოს მიერ.
ინგლისის ჩემპიონები ფეხბურთში
ინგლისის ჩემპიონები ფეხბურთში — ინგლისის უმაღლესი საფეხბურთო ლიგის გამარჯვებულები, რომელსაც 1992–93 სეზონიდან ეწოდება პრემიერლიგა.
ადიგენის მუნიციპალიტეტის დროშა
აღწერილობა
დროშის მწვანე ველზე გამოსახულია თეთრქობიანი ლაჟვარდის წმინდა ანდრიას ირიბი ჯვარი, რომლის მკლავები ეხება დროშის კიდეებს. დროშის ცენტრში, წმიდა ანდრიას ჯვარზე, გამოსახულია თეთრქობაშემოვლებული წრე, რომლის ლაჟვარდის ველზე წრიულად გამოსახულია შვიდი მნათობი. ცხრასხივიანი ოქროს მზე და ცხრასხივიანი ვერცხლის რკალი, რომელშიც ვერცხლის ნახევარმთვარეა გამოსახული, ოდნავ დიდი ზომისაა სხვა მნათობებთან შედარებით.
ინგლისის ჩემპიონები ფეხბურთში
ინგლისის ფეხბურთის ასოციაციამ პროფესიული ფეხბურთის წესები შეიმუშავა 1885 წელს, 1888 წელს ასტონ ვილას დირექტორის უილიამ მაკგრეგორის ინიციატივით დაარსდა საფეხბურთო ლიგა. სწორედ ეს წელი ითვლება ინგლისის ჩემპიონატის დასაწყისად. პირველი სეზონის გამარჯვებული გახდა პრესტონ ნორტ ენდი, მათ არცერთი თამაში არ წაუგიათ.
ადიგენის მუნიციპალიტეტის დროშა
აღწერილობა
დროშის პროპორციაა 2:3.
ინგლისის ჩემპიონები ფეხბურთში
ინგლისის ჩემპიონატი უძველესი საფეხბურთო შეჯიბრია მსოფლიოში. ადრეულ წლებში იმარჯვებდნენ ჩრდილოეთის და მიდლენდის კლუბები, სადაც სამხრეთთან შედარებით უფრო მეტი პროფესიონალიზმი იყო. ჩემპიონატის სტატუსი მეტად გამყარდა 1892 წელს, როცა საფეხბურთო ალიანსი გაუქმდა და მისი წევრები საფეხბურთო ლიგის შემადგენლობაში შევიდნენ. ყოფილი ალიანსის კლუბების დამატებამ განაპირობა მეორე დივიზიონის შექმნა და აღზევება და დაქევეითების წესის შემოღება. 1931 წლამდე ჩემპიონატში სამხრეთულ კლუბს არ გაუმარჯვია, პირველი იყო არსენალი. არსენალმა საჩემპიონო სეზონში 127 გოლი გაიტანა, რაც გამარჯვებულის რეკორდულია (თუმცა მეორე ადგილოსანმა ასტონ ვილამ ერთით მეტი გაიტანა, რაც ტურნირის რეკორდია).
1961 წელს გაუქმდა ფეხბურთელების ხელფასის ზედა ზღვარი, რამაც დიდ კლუბებს მეტი ძალაუფლება მოუპოვა. ფინანსური მოტივივებით 1992 წელს კლუბები გამოეყვნენ პირველ დივიზიონს და დააფუძნეს პრემიერ ლიგა, რის გამოც ინგლისური ფეხბურთის უმაღლესმა ჩემპიონატმა პირველმა დივიზიონმა არსებობა შეწყვიტა, გაჩნდა მსხვილი სატელევიზიო კონტრაქტები, რამაც დიდ კლუბებს მეტი მოგება მოუტანა. პრემიერ ლიგის პირველ ხუთ გამარჯვებულს – არსენალს, ბლექბერნ როვერს, ჩელსის, მანჩესტერ სიტის და მანჩესტერ იუნაიტედს 1992 წლამდე ერთხელ მაინც ჰქონდათ ტიტული მოგებული. 2016 წლის ჩემპიონი ლესტერ სიტი იყო პირველი გუნდი, რომელმაც პრემიერლიგა მოიგო ისე, რომ პირველ დივიზიონში არ გაუმარჯვია.
ადიგენის მუნიციპალიტეტის დროშა
რესურსები ინტერნეტში
კატეგორია:საქართველოს მუნიციპალური დროშები კატეგორია:ადიგენის მუნიციპალიტეტი
ინგლისის ჩემპიონები ფეხბურთში
ჩემპიონატის გამარჯვებული ყველა კლუბი დღემდე არსებობს. შეფილდ უენსდეი არის ერთადერთი, რომელსაც სახელი აქვს შეცვლილი. შეფილდურმა კლუბმა პირველი სამი ტიტული უენსდეის სახელით მოიგო, მეოთხე კი შეფილდ უენსდეის.
მანჩესტერ იუნაიტედს ყველაზე მეტი 20 ტიტული აქვს მოპოვებული. იუნაიტედის მეტოქე ლივერპულს 19. ლივერპული დომინირებდა 1970-იან და 1980-იან წლებში (1973-დან 1988 წლამდე ლივერპულმა ათი ლიგა მოიგო), მანჩესტერი დომინირებდა 1990-იან და 2000-იან წლებში (1993 წლიდან 2009 წლამდე მანჩესტერმა თერთმეტი ლიგა მოიგო). მესამე ადგილზეა არსენალი 13 გამარჯვებით, ლონდონური კლუბის წრმატების წლები იყო 1930-იანებში (ხუთი ლიგა 1931-დან 1938 წლამდე). მეოთხე ადგილზეა ევერტონი 9 ლიგით. ასტონ ვილა (7) და სანდერლენდი (6) მათ ტიტულების უმეტესობა პირველ მსოფლიო ომამდე მოიგეს. მანჩესტერ სიტის და ჩელსის მოგებული აქვთ 6 ტიტული თითოეულს, მათი გამარჯვებების უმეტესობა 21-ე საუკენეშია. უცხოური ინვესტიციების და მფლობელების შეცვლის შემდეგ მანჩესტერ სიტიმ (შეიხ მანსურის მფლობელობაში) ოთხი ლიგა მოიგო 2012 წლიდან 2019 წლმადე, ჩელსიმ კი (რომან აბრამოვიჩის მფლობელობაში) 2005 დან 2017 წლამდე ხუთი ლიგა.
ჰადერსფილდ თაუნი 1924–1926, არსენალი 1933–1935, ლივერპული 1982–1984 და მანჩესტერ იუნაიტედი 1999–2001 და 2007–2009 არიან ერთადერთი კლუბები, რომლებსაც მიჯრით სამი ლიგა აქვთ მოგებული.
სტატისტიკა კლუბების მიხედვით
ინგლისის საფეხბურთო ჩემპიონატის გამარჯვებულების ცხრილი, სულ 24 გუნდი გახდა სხვადასხვა დროს ქვეყნის ჩემპიონი.
შენიშვნები
კატეგორია:ინგლისის ფეხბურთი კატეგორია:საფეხბურთო ჩემპიონები
პიკილიაქტა
thumb|right|300px|პიკილიაკტის საერთო ხედი პიკილიაკტა (Pikillacta; სიტყვასიტყვით. „რწყილების ქალაქი“) — მსხვილი არქეოლოგიური ძეგლი უარის კულტურის პერიოდში. ქალაქ კუსკოს აღმოსავლეთიდან 20 კმ-ში, კისპიკანჩის პროვინციაში. მდებარეობს ზღვის დონიდან 3 200 მეტრ სიმაღლეზე, საერთო ფართობი 34.208 კმ.²
რესურსები ინტერნეტში
კატეგორია:პერუს ისტორია კატეგორია:პერუს არქეოლოგიური ძეგლები
ჭეშმარიტების მახვილის პერსონაჟები
ამერიკელი მწერლის, ტერი გუდკაინდის, ციკლ „ჭეშმარიტების მახვილის“ პერსონაჟები.
კალან ამნელი
thumb|left|კალან ამნელი
კალან ამნელი (Kahlan Amnell) — დედა-აღმსარებელი, შუამიწეთის საბჭოს მეთაური, გალეისა და კელტონის დედოფალი, რიჩარდის ცოლი.
კალანი — ციკლის საკვანძო პერსონაჟი. მყიფე და მოხდენილი გოგონა გრძელი ყავისფერი თმებით (შუამიწეთში თმების სიგრძე ადამიანის სტატუსზე მეტყველებს, დედა-აღმსარებელს შეეძლო ყველაზე გრძელი თმების ტარება), აქვს მწვანე თვალება, აცვია გრძელი თეთრი კაბა (დედა-აღმსარებლის კაბა). იცავს შუამიწეთის ხახლების ინტერესებს. სათავეში უდგას შუამიწეთის საბჭოს. ჯადოქრის მეოთხე წესის ბოლოდან რიჩარდ რალის ცოლი. კალანს დაბადებიდანვე აღმსარებლების წესისამებრ ღზრდიდნენ. კალანის დედა „შეეხო“ გალეის მეფე ვაიბორნ ამნელს (კალანის მამას) და დაიმორჩილა ის. მამამ კალანს ასწავლა ომის წარმართვის ხელოვნება, რომელიც არაერთხელ დაეხმარა კალანს.
კალანი ჩვეულებრივი დედა-აღმსარებელი არ არის. უპირველეს ყოვლისა, ის არის მეორე დედა-აღმსარებელი, რომელმაც შეძლო ადამიანის შეყვარება ისე, რომ თავისი ძალით არ შეეხო, რადგანაც მათ ერთმანეთი ჭეშმარიტი სიყვარულით უყვართ; მერე მეორე, კალანის დედას არ უსწავლებია მისთვის კონ დარის ხმარება, მაგრამ კალანმა მაინც შეძლო „სისხლიანი მრისხანების“ მოხმობა. პირველად ეს მოხდა მაშინ, როდესაც მან ჩათვალა, რომ რიჩარდი მოკლეს, ხოლო შემდგომ შემთხვევებში ის კონ დარს იხმობდა დასაცავად; მესამე — კალანი ყველაზე ახალგაზრდა დედა-აღმსარებელია ისტორიაში.
რიჩარდ რალი
thumb|left|რიჩარდ რალი
რიჩარდ რალი (Richard Rahl) — ჭეშმარიტების მაძიებელი, საბრძოლო ჯადოსანი, დაჰარის მმართველი, ლორდი რალი, რომელმაც მოსპო შუამიწეთის ძველი პოლიტიკური წყობა და დააარსა დაჰარული იმპერია, კალანის ქმარი. ის 3000 წლის განმავლობაში ერთადერთი საბრძოლო ჯადოსანია — ჯადოქარი, რომელიც ფლობს როგორც დამატების მაგიას, ასევე გამოკლების მაგიასაც.
რიჩარდის ტყის გზამკვლევი იყო ირმების ტყეში, ვესტლანდიაში. ბავშვობიდანვე ის ფლობდა მაძიებლის ყველა თვისებას. ერთხელაც, რიჩარდი ხვდება გოგონას, რომელსაც მისდევს კვოდი, და გადაარჩენს მას. ამ მომენტიდან მისი ცხოვრება მკვეთრად იცვლება. გოგონა, რომელსაც ჰქვია კალან ამნელი, აღმოჩნდა დედა-აღმსარებელი რიჩარდისთვის უცნობი შუამიწეთიდან. კალანი ეძებს დიდებულ ჯადოქარს, ზედიკუს ზულ ზორანდერს, რათა მან დაასახელოს ჭეშმარიტების მაძიებელი, რომელიც შეძლებს დარკენ რალის დამარცხებას.
ზედი მაძიებლად ასახელებს რიჩარდს და აძლევს მას ჭეშმარიტების მახვილს — ძლევამოსილ იარაღს, რომელიც თავის სრულ ძალას ხსნის მაძიებლის ხელში. რიჩარდი, კალანი, ზედი და რიჩარდის მეგობარი, ჩეიზი, მიემგზავრებიან საშიშ მოგზაურობაში, რათა ხელი შეუშალონ დარკენ რალს ოდენი ზარდახშების დაუფლებასა და უსაზღვრო ძალის მიღებაში.
ზედიკუს ზულ ზორანდერი
ზედიკუს ზულ ზორანდერი (Zeddicus Z'ul Zorander) — დიდებული ჯადოქარი, პირველი რანგის ჯადოქარი, რიჩარდის ბაბუა. ადამიანი, რომელმაც ახალ მსოფლიოში საზღვრები აღართა. ერთადერთი ადამიანი, რომელმაც შესძლო რადა-ჰანის მოხსნა სხვის დაუხმარებლად. ცნობილია აგრეთვე, როგორც „სიკვდილის ქარი“ და „მოხერხებული“. საჭიროების შემთხვევაში იღებს ფსევდონიმს „რუბენ რიბნიკი“. ურჩევნია, რომ მეგობრებმა დაუძახონ ზედი.
კარა
კარა (Cara) — მორდ-სითების არაოფიციალური ლიდერი, რიჩარდ რალისა და დედა-აღმსარებელის, კალან ამნელის, პირადი მცველი. გენერალ მეიფერტის შეყვარებული, მოგვიანებით ცოლი.
პირველად გამოჩნდა ჯადოქრის მეორე წესის ბოლოში. აღიწერება, როგორც ლამაზი, გონიერი ქალი, ლურჯი თვალებითა და გრძელი ქერა თმით. თავის ჯგუფში სარგებლობს ავტორიტეტით. რიჩარდისა და კალანის ერთგული მეგობარი. ხშირად, რიჩარდის გადარჩენისას ის თითქმის კვდება. კარა იცავს რიჩარდს არა მხოლოდ იმიტომ, რომ ის მაგისტრია, არამედ იმიტომ, რომ ის მისი მეგობარია.
როდესაც ნიკიმ რიჩარდი ძველ მსოფლიოში წაიყვანა (ჯადოქრის მეექვსე წესი), კარა კალანთან ერთად დაბრუნდა დაჰარის ჯართან და იბრძოდა საიმპერიო ორდენის წინააღმდეგ. ომში გამარჯვების შემდეგ ცოლად გაჰყვა გერენალ ბენჯამინ მეიფერტს (ჯადოქრის ბოლო წესი).
ნიკი
ნიკი (Nicci) — წინასწარმეტყველების ტაძარში იყო რიჩარდის ექვს მასწავლებელს შორის ერთ-ერთი. ის წარმოჩენილია, როგორც ულამაზესი და უძლიერესი გრძნეული, რომელსაც აქვს გრძელი ქერა თმა და ცისფერი თვალები. ძველ მსოფლიოში ცნობილია, როგორც „სიკვდილის მეპატრონე“ და ჯეგანის „მონების დედოფალი“. ნიკი გაიზარდა ძველ მსოფლიოში, შეძლებულ ოჯახში ორდენის საძმოს კანონებით. ადრეულ ასაკში მიიყვანეს წინასწარმეტყველების ტაძარში, სადაც ის დიდი ხნის განმავლობაში სინათლის და იყო. მოგვიანებით გადავიდა მიწისქვეშეთის მფლობელის მხარეზე და გახდა წყვდიადის და. ნიკი ერთადერთი ქალია, რომელსაც წიგნში უწოდებენ ჯადოქარს, რაც მას სინალის დებზე, წყვდიადის დებსა და გრძნეულებზე უფრო მაღლა აყენებს. იყო იმპერატორ ჯეგანის მომხრე, სანამ რიჩარდმა არ აჩვენა მას ცხოვრების სილამაზე და არსი, რის შემდეგაც მისი ერთგული მოკავშირე გახდა. შეყვარებულია რიჩარდზე. პირველად გამოჩნდა ჯადოქრის მეორე წესში.
მორდ-სითი
ქალი-მებრძოლების ელიტური ჯგუფი. ისინი შექმნეს დაჰარის მაგისტრის, ლორდი რალის, დასაცავად. მორდ-სითი — ციკლ ჭეშმარიტების მახვილის ერთ-ერთი ყველაზე ქარიზმატული პერსონაჟები, რადგანაც გამოირჩევიან ორიგინალურობით, უნიკალურობითა და პოპულარობით თაყვანისმცემლებ შორის.
დენა
დენა (Denna) — მორდ-სითი, რომელსაც მიანდეს რიჩარდის „აღზრდა“. პირველად გამოჩნდა ჯადოქრის პირველ წესში. ამ წიგნის დასასრულს კვდება რიჩარდის ხელიდან. თუმცა მთელი სერიის განმავლობაში, პერიოდულად, ჩნდება კეთილი სულის სახით, რათა დაეხმაროს რიჩარდსა და კალანს.
ბერდინა
ბერდინა (Berdine) — მორდ-სითი, რიჩარდის მცველი, მისი ძველი მსოფლიოდან დაბრუნების შემდეგ. შეყვარებულია რაინაზე. ერთადერთი მორდ-სითი, რომელიც ფლობს ძველ-დაჰარულს. ის ეხმარება რიჩარდს კოლოს დღიურის თარგმნაში, შემდგომში კი სხვა ისტორიული მანუსკრიპტების თარგმნაშიც. ყველაზე მხიარული მორდ-სითებს შორის. პირველად ჩნდება ჯადოქრის მესამე წესში რჩება ციკლის ბოლომდე.
რაინა
რაინა (Raina) — მორდ-სითი, რიჩარდის მცველი, მისი ძველი მსოფლიოდან დაბრუნების შემდეგ. შეყვარებულია ბერდინაზე. პირველად გამოჩნდა ჯადოქრის მესამე წესში, ხოლო ჯადოქრის მეოთხე წესში კვდება წყვდიადის დების მიერ გაშვებული ჯადოსნური შავი ჭირისგან.
ჰოლი
ჰოლი (Holly) — მორდ-სითი, რომელიც ეიდინდრილში კარასთან, რაინასა და ბერდინასთან ერთად მოვიდა, რიჩარდის დასაცავად. დაიღუპა მრისვიზების შეტევის დროს.
რიკა
რიკა (Ricca) — ამაყი და ჯიუტი მორდ-სითი, რომელიც ყველაფერზეა წამსვლელი გამარჯვების მოსაპოვებლად და ლორდი რალის დასაცავად. თავიდან მონაწილეობას იღებს დაჰარული იმპერიის დაცვით კამპანიაში, მაგრამ, როდესაც იგებს, რომ ჯადოქარი ზორანდერი ჯეგანის ხელში ჩავარდა, ტოვებს ჯარს და ზედს გაქცევაში ეხმარება, რის შემდეგაც მასთან რჩება ჯადოქრის კოშკში მის დასაცავად. პირველად ჩნდება ჯადოქრის მეექვსე წესში და მონაწილეობს სერიის ბოლომდე.
ნიდა
ნიდა (Nyda) — სახალხო სასახლეში მყოფი მორდ-სითი, რომელიც ასრულებს დაცვის ფუნქციებს, აკონტროლებს ციხეს და უძღვება დამნაშავეების დაკითხვას. პირველად ჩნდება ჯადოქრის მეოთხე წესში და მონაწილეობს სერიის ბოლომდე.
კონსტანცია
კონსტანცია (Constance) — მორდ-სითი, დენას დაქალი, რომელმაც მას უღალატა ჯადოქრის პირველ წესში, რის შემდეგაც რიჩარდმა ის მოკლა. გარკვეული დროის განმავლობაში „ღზრდიდა“ რიჩარდს. წინასწარმეტყველების მანქანაში ირკვევა, რომ ის ლორდი რალის მიერ გაგზავნილი ერთადერთი მორდ-სითია, რომელმაც შეძლო ველური მიწებიდან — დაჰარის ყველაზე ბნელი და შორი ტერიტორიიდან — დაბრუნება.
ვიკა
ვიკა (Vica) — მორდ-სითი, რომელიც ემსახურებოდა ჰანის არკს. პირველად ჩნდება წინასწარმეტყველების მანქანაში. ახდენს საბოტაჟებს სახალხო სასახლეში, ჩუმად კლავს სტუმრებს, რომლებიც მოწვეულნი იყვნენ მორდ-სით კარასა და გენერალ ბენჯამინ მეიფერტის ქორწილში. ცდილობს გამოიწვიოს უნდობლობა მორდ-სითებისადმი.
ფრინველების ადამიანი
ტალახის ხალხის უხუცესთა უფროსი. შეუძლია ფრინველების მოხმობა და მათთვის მითითებების მიცემა სპეციალური სასტვენის მეშვეობით. მრავალჯერ დაეხმარა კალანსა და რიჩარდს. მისი მფარველობის მეშვეობით რიჩარდი და კალანი გახდნენ ტალახის ტომის წევრები. გარდა ამისა, ფრინველების ადამიანმა მათი ქორწილი გამართა. აჩუქა რიჩარდს სასტვენი, რომლის მეშვეობით რიჩარდმა სკარლეტის კვერცხი გადაარჩინა. პირველად გამოჩნდა ჯადოქრის პირველ წესში, მონაწილეობს ციკლის ბოლომდე.
ჩანდალენი
ტალახის ხალხის უძლიერესი მებრძოლი, მონადირეების ლიდერი. ყოფილი უხუცესის, ტოფალარის, ძმისშვილი. თავიდან მტერი, შემდეგ კი რიჩარდის ერთგული მეგობარი და ამხანაგი. გაემგზავრა კალან ამნელთან ერთად ეიდინდრილში, ზედის საპოვნად, რათა კალანს შესძლებოდა ზედისთვის ეცნობინებინა, რომ სინათლის დებმა რიჩარდი წინასწარმეტყველების ტაძარში წაიყვანეს.
დიუ-შაიუ
ტომ ბაკა-ბან-მანას (მოგვიანებით ბაკა-ტაუ-მანა) ბრძენი ქალი. გადაარჩინა რიჩარდმა. ის თავს რიჩარდის ცოლად თვლიდა. ფლობს შთანმთქმელ მაგიას. ის და მისი ერი დაეხმარე რიჩარდს „სიკვდილთან ცეკვის“ სწავლაში.
ვიქტორი
ძველი მსოფლიოს მჭედელი, რომელიც ცხოვრობს ალტურ-რანგში. ეხმარება რიჩარდს, მას მიჰყიდა მარმარილოს დიდი ქვა ქანდაკების შესაქმნელად. ძველ მსოფლიოში აჯანყების ერთ-ერთი დამფუძნებელი. მონაწილეობს მხოლოდ „ჯადოქრის მეექვსე წესში“.
ოუენი
ბანდაკარელი, რომელიც გაგზავნეს რიჩარდთან, რათა ის დახმარებოდა ბანდაკარელებს საიმპერიო ორდენის განდევნაში. ოუენი იყო ბანდაკარის ბრძენი. შეყვარებულია მერილიზე.
რესურსები ინტერნეტში
პერსონაჟები
ლანხვრი
ლანხვრი, ნანხვრი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ბეჩოს თემში (სოფლები: ბაგვდანარი, გალაში, დოლასვიფი, დოლი, ლანხვრი, მაზერი, ნაშთქოლი, ტვებიში, უშხვანარი, ქართვანი, ცხეკვანი, ჭკიდანარი, ჭოხულდი).
დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.
სქოლიო
კატეგორია:მესტიის მუნიციპალიტეტის სოფლები
ამერიკის სამოა 2000 წლის ზაფხულის ოლიმპიურ თამაშებზე
ამერიკის სამოამ ზაფხულის ოლიმპიურ თამაშებზე მეოთხედ 2000 წელს, ავსტრალიის ქალაქ სიდნეიში იასპარეზა. ამ თამაშებზე მათ ვერცერთი მედლის მოპოვება ვერ შეძლეს.
რესურსები ინტერნეტში
კატეგორია:ქვეყნები 2000 წლის ზაფხულის ოლიმპიურ თამაშებზე კატეგორია:ამერიკის სამოა ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
იგორ სევერიანინი
იგორ სევერიანინი (დ. 4 მაისი, 1887, პეტერბურგი — გ. 20 დეკემბერი, 1941, ტალინი) — რუსი პოეტი, მოღვაწეობა დაიწყო 1904 წლიდან. პოპულარობა მოუტანა კრებულმა „მეხთამტეხი თასი“ (1913). მისი კრებულებია „ოქროლირა“ (1914), „ანანასები შამპანურში“ (1915), „პოეზოანტრაქტი“ (1915). იყო ეგოფუტურიზმის ლიდერი. 1918 წლიდან წავიდა ემიგრაციაში. 1913 წელს თ. სოლოგუბთან ერთად პოეზიის საღამოები გამართა თბილისში, ქუთაისსა და ბათუმში.
ლიტერატურა
კატეგორია:დაბადებული 1887 კატეგორია:დაბადებული 4 მაისი კატეგორია:გარდაცვლილი 1941 კატეგორია:გარდაცვლილი 20 დეკემბერი კატეგორია:რუსი პოეტები
ჟორჟ შარლ დანტესი
ჟორჟ შარლ დანტესი (უფრო სწორად — დ’ანტესი), გაშვილების შემდეგ ატარებდა გვარს ჰექკერნი (Georges Charles de Heeckeren d'Anthès, რუსულ საბუთებში — გეორგ კარლ დე ჰექკერნი (Георг Карл Де-Геккерен); 5 თებერვალი 1812, კოლმარი — 2 ნოემბერი 1895, სულცი) — ფრანგი მონარქისტი, ოფიცერ-კავალერგარდი, კათოლიკე. 1830-იან წლებში ცხოვრობდა რუსეთის იმპერიაში, შემდეგ იყო საფრანგეთის სენატორი. ცნობილია, როგორც ალექსანდრე პუშკინის ბოლო დუელის ოპონენტი და მკვლელი.
სქოლიო
კატეგორია:ფრანგი ოფიცრები კატეგორია:ფრანგი პოლიტიკოსები კატეგორია:ალექსანდრე პუშკინი კატეგორია:დაბადებული 1812
ლუიზა-მარგარიტა დე ლორენი
ლუიზა-მარგარიტა დე ლორენ-გიზი, პრინცესა დე კონტი (ფრანგ.: Louise-Marguerite de Lorraine-Guise, princesse de Conti) (* 1588; † 30 აპრილი 1631, შატო დ’ო, ო, საფრანგეთი) იყო ფრანსუა დე ბურბონის, პრინც დე კონტის (* 1558 – † 1614) მეუღლე.
ლუიზა-მარგარიტა იყო 1588 წელს მოკლული ანრი I დე ლორენის, ჰერცოგ დე გიზის, პრინც დე ჟუანვილის (* 1550) და მისი მეუღლის კატრინ დე კლევე-ნევერის, გრაფინია დ’ოს (* 1548 - † 1633) ასული. 1605 წლის 24 ივლისს შატო დე მოდონში მან იქორწინა პრინც დე კონტიზე. ხოლო ამ უკანასკნელის გარდაცვალების შემდეგ საიდომლოდ ჯვარი დაიწერა მარშალ ფრანსუა დე ბასომპიერზე. 1631 წელს ბასომპიერი კარდინალ რიშელიეს წინააღმდეგ შეთქმულებაში მონაწილეობისათვის ბასტილიაში ჩასვეს, ხოლო ლუიზა-მარგარიტა იძულებული გახდა დაეტოვებინა პარიზი და თავის მამულში, ოში წასულიყო, სადაც გარდაიცვალა კიდეც 1631 წლის 30 აპრილს.
ნაშრომები
მის კალამს ეკუთვნის 2 ტომიანი “დიდი ალკანდრის სიყვარულის ისტორია” ("Histoire des amours du grand Alcandre"). ლეიდენი 1663; მეორე გამოცემა, პარიზი 1786. წიგნი საფრანგეთის მეფის ანრი IV-ის სასიყვარულო ამბებს ეხება.
კატეგორია:დაბადებული 1588 კატეგორია:გარდაცვლილი 1631 კატეგორია:გარდაცვლილი 30 აპრილი კატეგორია:კონტის პრინცესები
სევასტოპოლის დაცვა (1941-1942)
სევასტოპოლის დაცვა (1941-1942) — მეორე მსოფლიო ომის ნაწილი. მიმდინარეობდა 1941 წლის 30 ოქტომბრიდან 1942 წლის 4 ივლისამდე.
1941 წლის 25-27 ოქტომბერს გერმანიის არმიამ გაარღვია საბჭოთა არმიის დაცვა პერეკოპის ყელზე და ყირიმში შეიჭრა. საბჭოთა 51-ე არმიამ მძიმე ბრძოლებით დაიხია ქერჩისკენ, ხოოლო ზღვისპირეთის არმიამ იალტისა და სევასტოპოლისკენ. 30 ოქტომბრიდან ნოემბრამდე სევასტოპოლის გარნიზონი საკუთარი ძალებისთ იცავდა თავს. 9 ნოემბერს მას შეუერთდა ზღვისპირეთის არმია. სევასტოპოლის დაცვის რაიონის სარდლად დაინიშნა ვიცე-ადმირალი ფ. ოქტიაბრსკი. ჯარების რიცხვი შეადგენდა 55 ათას კაცს, მათ შორის 29 ათასი სახმელეთო ფრონტზე.
11 ნოემბერს გერმანიის სარდლობამ თავი მოუყარა 4 ქვეით დივიზიას და სხვა ნაწილებს, სულ 60 ათასამდე კაცს. და განაახლა შეტევა სევასტოპოლზე იალტის საავტომობილო გზის გასწვრივ. 21 ნოემბერს გერმანიამ შეტევა შეწყვიტა და თავდაცვაზე გადავიდა. ნოემბრის ბოლოს და დეკემბრის I ახევარში სევასტოპოლის დაცვას დაემატა 388-ე მსროლელი დივიზია და სამარშო შევსება. 17 დეკემბერს გერმანიის და რუმინეთის ჯარებმა შეტევა განაახლეს. მათი მიზანი იყო ჩრდილოეთ უბეზე გასვლა. 20 დეკემბერს გერმანიის ჯარები მიზანთან ახლოს იყვნენ. სევასტოპოლის დაცვა გაძლიერებულ იქნა 79-ე ბრიგადით, 23-24 დეკემბერს 345-ე მსროლელი დივიზიით და სატანკო ბატალიონით, ხოლო 28 დეკემბერს 386-ე დივიზიით. გერმანიის ჯარებმა უკა დქაიხიეს. ამაში თავისი წვლილი შეიტანა ქერჩ-ფეოდოსიის სადესანტო ოპერაციამ. 1-4 იანვარს კონტრშეტევით საბჭოთა ჯარებმა მოწინააღმდეგე საწყის პოზიციებზე დააბრუნეს.
1942 წლის მაისში საბჭოთა ჯარების მიერ ქერჩის დატოვების შემდეგ სევასტოპოლის დაცვა გაჭირდა. გერმანიამ დაიწყო ქალაქის საჰაერო და საარტილერიო დაბომბვა და ბლოკადა ზღვიდან. სევასტოპოლთან გერმანიამ თავი მოუყარა 10 ქვეით დივიზიას, 1 მოტორიზებულ ბრიგადას და სამ პოლკს, სულ 200 000 კაცი. სევასტოპოლში იყო 7 მსროლელი დივიზია, 4 ბრიგადა და სამი პოლკი, სულ 106 ათასი კაცი. 7 ივნისს გერმანიამ შეტევა განაახლა და 18 ივნისს გავიდა ჩრდილოეთ უბეზე, 29 ივნისს გადალახა ჩრდილოეთ უბე და აიღო საპუნ-მთა. 30 ივნისს ბრძოლები გაიმართა მალახოვ-კურგანზე, ქალაქის მისადგომებთან. 1 ივლისს საბჭოთა ჯარმა დაიწყო ევაკუაცია, ნაწილი ქერჩის სრუტის გადალახვით კავკასიონის სანაპიროზე გადავიდა, ნაწილი კი პარტიზანებს შეუერთდა. გერმანიისა და რუმინეთის ჯარებმა დაკარგეს 35 ათასამდე კაცი, ხოლო საბჭოთა კავშირმა 300 ათასზე მეტი.
ლიტერატურა
კატეგორია:დიდი სამამულო ომის ბრძოლები
რიცხვითი სახელი
რიცხვითი სახელი (ლათინურად numerale, numeralia) ჰქვია სიტყვას, რომელიც აღნიშნავს საგნის რაოდენობას, რიგს ან ნაწილს. ქართულ ენაში რიცხვითი სახელი სამგვარია: რაოდენობითი, რიგობითი და წილობითი.
რიცხვითი სახელი ძველ ბერძნულსა და ლათინურ გრამატიკებში დამოუკიდებელ მეტყველების ნაწილად არ იყო მიჩნეული. იგი გამოიყო შუა საუკუნეებში (მე-17 საუკუნიდან უკვე არსებობს). რაც შეეხება ლათინურ ენას, მას ხსენებულ (რაოდენობით, რიგობითსა და წილობით) რიცხვით სახელებთან ერთად დამატებით გააჩნია კიდევ ერთი სახის, მეოთხე რიცხვითი სახელი რიცხვითი ზმნიზედა (adverbia numeralia) ჰქვია. ლათინური რიცხვითი ზმნიზედა უპასუხებს კითხვაზე (quotiens?) მერამდენედ? მერამდენეჯერ? - ერთხელ, ორჯერ, სამჯერ, ათჯერ, ასჯერ და ა.შ..
იხილეთ აგრეთვე
კატეგორია:გრამატიკა კატეგორია:მეტყველების ნაწილები
Cortinarius rubellus
Cortinarius rubellus — სოკოს სახეობა კორტინარიუსისებრთა ოჯახისა, რომლის გავრცელების არეალი მოიცავს ევროპას, აზიასა (იაპონია) და ჩრდილოეთ ამერიკას.
მომაკვდინებლად შხამიანი სოკოა. შეიცავს მომწამვლელ ნივთიერება ორელანინს, რომელიც იწვევს თირკმელების უკმარისობას და ხშირ შემთხვევაში სიკვდილს. იზრდება წიწვოვან და შერეულ, იშვიათად ფოთლლვან ტყეებში, როგორც წესი ჯგუფებად, ზაფხულიდან შემოდგომამდე. მიკორიზას უპირატესად წარმოქმნის ნაძვთან, ფიჭვთან და სოჭთან.
სოკო პირველად აღწერა ინგლისელმა ბუნებისმეტყველმა მორდეკაი კუბიტ კუკმა 1887 წელს როგორც Cortinarius rubellus.
სამეცნიერო სინონიმები:
აღწერა
ფეხის სიგრძე — 5-13 სმ, სისქე — 0,5-1,5 სმ, ცილინდრული ან ძირისკენ ოდნავ გასქელებული, ბოჭკოვანი, ნარინჯისფერ-ყავისფერი ზედაპირით. საყელოს გარეშე. ზედაპირზე ზოგჯერ შეიმჩნევა დიაგონალური ზოლები.
სპორების ფხვნილი — ჟანგისფერ-ყავისფერი. სპორები — 8-11×6,5-8,5 მკმ, ფართო ელიფსისებრი ან თითქმის სფეროსებრი, მეჭეჭებიანი ზედაპირით. ბაზიდიუმი — გურზისებრი, ოთხსპორიანი.
ეკოლოგია და გავრცელება
იზრდება ნიადაგზე, როგორც წესი ჯგუფებად, იშვიათად ერთეულებად წიწვოვან და შერეულ ტყეებში. იშვიათად გვხვდება ფოთლოვან ტყეებში მიკორიზას უპირატესად წარმოქნის ნაძვთან, ფიჭვთან და სოჭთან. ურჩევნია მჟავე, ნესტიანი და ტორფიანი ნიადაგი.
Cortinarius rubellus-ის გავრცელების არეალი მოიცავს ევროპას, ჩრდილოეთ ამერიკასა და აზიას. ევროპაში გავრცელებულია ბრიტანეთის კუნძულებზე, ესპანეთში, გერმანიაში, იტალიაში, ნიდერლანდებში, შვეიცარიაში, ავსტრიაში, რუსეთში, სკანდინავიის ქვეყნებში და ა.შ. ჩრდილოეთ ამერიკაში გავრცელებულია აშშ-სა (ორეგონი, კალიფორნია, ვაშინგტონი) და კანადაში (ბრიტანეთის კოლუმბია, ნიუ-ბრანსუიკი). აზიაში გავრცელებულია იაპონიაში, კერძოდ იაცუგატაკეს მთებში (იამანასის პრეფექტურა).
სზეონი — აგვისტოდან ნოემბრამდე.
ტოქსიკურობა
მომაკვდინებლად შხამიანი სოკოა. შეიცავს დიდი რაოდენობით მიკოტოქსინ ორელანინს. გარდა ამისა, სოკო შეიცავს ფალოტოქსინსა და ამატოქსინს. მოწამვლის სიმპტომები გვიან (5-15 დღის შემდეგ) ვლინდება და დამანგრეველ გავლენას ახდენს თირკმელებზე. ადრეული სიმპტომებია — ღებინება, გულისრევა, ცხელება, კუნთების ტკივილი, დიურეზის (შარდის გამოყოფა) ზრდა ან შემცირება. სპეციფიკური ანდიტოდი არ არსებობს, მკურნალობა განისაზღვრება გრძელვადიანი ან სამუდამო დიალიზით ან თირკმლის გადანერგვით.
1972 წელს ფინეთში სოკოთი 4 ადამიანი მოიწამლა. მას შემდეგ მოწამვლის რამდენიმე ფაქტი დაფიქსირდა შვედეთში, ავსტრიასა და შოტლანდიაში.
აღამალიოღლუ
აღამალიოღლუ  (Ağamalıoğlu) — სოფელი აზერბაიჯანში, გორანბოის რაიონში. მოსახლეობის რაოდენობა  —  	 	2 551  კაცი.
დანიელ სალამანკა ურეი
დანიელ სალამანკა ურეი (Daniel Domingo Salamanca Urey, დ. 8 ივლისი, 1869, კოჩაბამბა, ბოლივია — გ. 17 ივლისი, 1935, კოჩაბამბა, ბოლივია) — ბოლივიელი პოლიტიკოსი, ბოლივიის პრეზიდენტი 1931-1934 წწ. თანამდებობა დაიკავა 1931 წლის 5 მარტს — დატოვა 1934 წლის 27 ნოემბერს.
იხილეთ აგრეთვე
კატეგორია:ბოლივიის პრეზიდენტები კატეგორია:დაბადებული 8 ივლისი კატეგორია:დაბადებული 1869 კატეგორია:გარდაცვლილი 17 ივლისი კატეგორია:გარდაცვლილი 1935
გარიფჩე (სტამბოლის პროვინცია)
გარიფჩე (Garipçe) — სოფელი სტამბოლის პროვინციის სარიერის რაიონში, თურქეთი.
სოფლის სამხრეთით დგას გენუელების მიერ 550 წლის წინათ აგებული, ამჟამად დანგრეული კოშკი, რომელიც გადაჰყურებს ბოსფორის სრუტესა და შავ ზღვას.
გარიფჩე არის მეთევზეთა დასახლება, რომელიც პოპულარულია თევზის რესტორნებით. სოფელში მუდმივი მაცხოვრებლები არ არიან.